
Szepesi Attila 
Ezüst fenyőfa 


Ezüst fenyőfa, 
cinkekarácsonyfa, 

éji álom terítgeti, 
hófüggöny takarja. 
Csillagszín ékek, 

fénytollú vendégek, 
szárnyasnépek itt találnak 
téli menedéket. 


Sugaras hó száll, 
alszik minden fűszál, 
hasig hóban éjpalástú 
szürkevarjú kószál. 


Pirókok, cinkék, 
pirregő pipiskék 
viduljatok, rövidülnek 
már az ordas esték: 


a tél betellett, 
víg évszak közelget, 

rigók füttye visszahozza 
a tavaszi zöldet! 


Vida Győző rajzai 


Polyár István 
Hajdani télben, Marikával 


Mentünk, a hó lábunk alatt 
ropogott keményen. 
Felriadt egy varjú-csapat 

s eltűnt a sötétben. 


Iparkodtunk — az iskola 
másfélórás út volt. 
Suhogott a szél ostora, 
bokor, faág sípolt. 


A rét felett ködök szálltak 
gyorsan oszladozva, 
bakancsodat, kiscsizmámat 
a fagy ostromolta. 


Orrunk, mint két piros szilva, 
fülünk, mint négy rózsa; 
oldalunkat a tarisznya 
könnyű terhe húzta. 


Versengtünk, hogy ki tud nagyobb 
lépésekkel lépni, 

ki fogja az úthajlatot 

hamarabb elérni. 


Kendőd alól két hajfonat 
válladig lecsüngött. 

Ha mellettünk szánkó szaladt, 
csodáltuk a csöngőt. 


Kezünk zsebünkben is fázott, 
körmünkre leheltünk, — 
aztán feltűntek a házak, 

s megjött a jókedvünk. 


Elfeledtük, el a beste, 

hosszú utat menten, 

nem számított a hideg se, — 
kiáltozni kezdtem, 


hógolyóval dobtalak meg 

és te visszadobtál: 

egyszeriben melegünk lett, — 
fújhat a szél most már! . . . 

L. Kapuvári Lídia 


VOLT EGY VIRÁGOM 


Volt egy virágom, 

apró, kék virág. 
Szerettem nézegetni. 
Mikor nem látta senki, 
letérdepeltem hozzá, 

hogy jobban lássam őt, 
az útpadkán, a fűcsomók között. 
Mire egy nap az iskolából 
odaértem az útra, 
aprócska kék fejét 

valaki összezúzta. 


Kezemben tartva ott kuporogtam soká. 


Kelyhében harmatcsepp helyett, 
a könnyem ült. 

Vigyáznom, vigyáznom kellett 
volna rá! 


Fecske Csaba 


Van egy gyerek, 

a hátsó padban ül. 

Mindenki kerüli, 

és mindenkit kerül. 

Késik, hiányzik, rosszul tanul. 

Ha szidják, hallgat; 

fejét leszegi makacsul. 

Ma véletlen az utcán találkoztam vele. 

Mint két kis kék virág, — olyan 
volt a szeme. 

Vigyáznom kéne rá, vigyáznom 
kellene . . . 


CSILLAGSZEMŰ 


DÁVID 


-esszi hegyeken túl, élt egyszer egy kisfiú. Úgy hív- 
hogy Csillagszemű Dávid. Okos, talpraesett fiú volt 
d, hanem nagy-nagy szegénységben élt szüleivel az 
szélén. Hiába dolgozott édesapja naphosszat az 
n meg a szántóföldön, a gonosz Kórófejű király 
lent elvett tőlük. Elvette kenyerüket, borukat, téli 
őjüket, végül egyetlen kis tehénkéjüket is elhajtot- 
a király fogdmegjei. Hiába sírt-rítt az édesanyja, 
i könyörgött az édesapja: Ne vigyétek el, ó nagy- 
, tehénkénket, éhen hal kicsi családom! — azok hajt- 
lanok voltak. — Hol itt az igazság? — szipogott 
inyja. — Hol itt az igazság?! — búslakodott az édes- 
Dávid szíve majd meghasadt a fájdalomtól, hogy 
a kellett szülei sanyarú sorsát, öregségük mérhe- 
1 szenvedését. — Ez nem igazság! — tűnődött 


p 


Dávid — az nem lehet, hogy a nagyhasú, hájas királynak 
mindene megvan, mit szeme-szája megkíván, pedig soha 
életében szalmát se tett keresztbe, akik pedig reggeltől 
estig gürcölnek, még betevő falatjuk sincs. Elhatározta 
hát, hogy nem nyugszik addig, amíg az igazságot meg 
nem találja. 

— Édesanyám, süssön nekem pogácsát, mert biz? én 
világgá megyek, mégpedig azonnal! Megkeresem az igaz- 
ságot! — mondta édesanyjának. 

— Fiatal vagy még, gyerek, hová mennél a vadidegen 
világba?! — próbálta lebeszélni az édesanyja, de bizony 
ő most az egyszer nem hallgatott a kedvesen korholó 
szavakra. 

Másnap hajnalban nyakába akasztotta a tarisznyát, 
elköszönt szüleitől és nekivágott a világnak. Ment, men- 

degélt idegen tájakon, tűző napon, esőben, szélben. Már 
harmadik napja gyalogolt, amikor egy csillagos estén 
valaki rákiáltott a sötét sás közül: 


— Állj, ki vagy? Egy tapodtat se tovább! 


— Csillagszemű Dávid vagyok — felelte. —. Hát te 
ki vagy, és mit kívánsz tőlem? 


— Még hogy mit akarok, te vakarcs! Tudod te, ki 
vagyok én?! Varangy Marsall, a Kórófejű király égi 
kincstárnoka, nahát! Vedd tudomásul! Én őrzöm rubin 
és zefír csillagait az égen, mert az mind-mind a felséges 
Kórófejű királyé, és most jaj neked, mert elloptad a leges- 
legszebb csillagot, amit feleségének szánt ajándékba! 

— Már hogy loptam volna el én, Varangy Marsall, 
hiszen láthatod, rongyos tarisznyámban az édesanyám 
sütötte pogácsán kívül egyebem sincsen. Engem vádolsz 
te lopással, aki az igazságot keresem? 


— A szemedbe rejtetted hétpróbás zsivány, de most 
meglakolsz — visította a varangy és füttyentett egyet. 
Erre sok-sok varangy mászott elő a sásból, lefogták 
Dávidot és indával szorosan gúzsba kötözték, úgy, hogy 
moccanni is alig tudott, majd egy nyirkos verembe dob- 
ták. 

— Itt megtanulhatod, mi az igazság — nevetett a 
Varangy Marsall és magára hagyták Dávidot. 


Dávid csak feküdt mozdulatlanul a sötét veremben, 
s könnyein át nézte a mélységes mély esti ég szikrázó 
fényű csillagait. Hej, te gonosz király, szabaduljak csak 
ki egyszer, nem lesz neked többé kedved a szegényeket 
kifosztani, megalázni, sóhajtotta. Húsába mélyedtek az 
indakötelek, teste zsibbadni kezdett: 

— Hé, Varangy Marsall, ellopták a csillagot a sze- 
memből, a Kórófejű király csillagát. 

Rohant is nyomban a varangy lihegve, s ijedten kér- 
dezte: 

—. Ki volt az, merre ment, hová lett? 

— Vágd el a köteleimet, majd én elkapom a bitangot! 
— mondta Dávid. 


Úgy is történt, a varangy elvágta köteleit, Dávid meg 
illa berek, nádak, erek, nyakába szedte lábait, s meg 
sem állt addig, míg a Kórófejű király birodalma, varan- 
gyaival együtt el nem tűnt a szeme elől. Kiszusszantotta 
magát, letörölte verítékét, majd újra elindult. Hát ahogy 
így ment, mendegélt, egyszer csak találkozott a kecs- 
kével. 


— Jó kecske komám, szakállad már kinőtt, bizonyára 
okos is vagy és meg tudod nekem mondani, hol találom 
az igazságot?! 

— Mek, mek, az igazság? — simogatta szakállát 
a kecske. — A gazdám nekem káposztát ad meg füvet, 
azért én tejet adok, ez az igazság! 

— Ostoba vagy te kecske — mondta Dávid — ez csak 
a te igazságod. Nekem mindenki igazsága kell. Azzal 
otthagyta a kecskét. 


Nemsokára találkozott a rókával, aki egy cifra kakast 
vitt a szájában, éppen. 

— Mondd meg nekem, ravasz róka, hol van az igaz- 
ság? 
B — Itt — bökött a homlokára a róka —, itt van a fe- 
jemben. Túljárni az ostobák eszén, ez az igazság! 


— Ó, a csalás nem igazság! — mondta Dávid, és 
elindult. Ment, mendegélt hegyeken, völgyeken át, míg 


egyszer a dúsgazdag emberrel nem találkozott, aki fényes 
hintóján hajtott át a városon. 


— Mért lógatod úgy az orrodat, emberpalánta? — 
kérdezte gőgösen Dávidtól. 

— Az igazságot keresem, de nem találom — felelte 
Dávid. 


— Itt az igazság — nevetett a gazdag ember, és ara- 
nyakat csörgetett a zsebében. 


— Az csak a gazdagok igazsága, tartsd meg magad- 
nak, nagy úr! — mondta Dávid és faképnél hagyta. 


Dávid szívébe nagy-nagy szomorúság költözött: bi- 
zony nem jól van ez így, hogy mindenkinek csak saját 
igazsága van. Borús gondolatok jártak a fejében, amikor 
ráköszönt a szegényember : 


— Jó napot legényke, látom te is éppoly szegény- 
ember vagy mint én, hogy úgy búnak eresztetted a feje- 
det. De bizony így van ez már, hogy vannak szegény 
emberek meg gazdag emberek. Ebbe bele kell törődni, 
ezen kár is búslakodni, öcsém! 


— Nem azért búsulok mert szegény vagyok, hanem 
azért, mert nem találom az igazságot. 


— Igazság nincs a földön — mondta a szegényember 
— azt ugyan hiába is keresed! 


— Nem jól beszélsz — mondta Dávid —, igenis, van 
igazság, és én megtalálom ha belepusztulok is. 


— Hát akkor sok szerencsét! — mondta a szegény- 
ember, és vállára vette a rőzsét, amit az erdőből cipelt. 


A pogácsa már elfogyott, erdei gyümölcsöt evett 
Dávid, források vizét itta hosszú vándorútján. Eszten- 
dők teltek el azóta, hogy szüleinek búcsút intett, sok-sok 
évszak ringott el az időben, de az igazságot még mindig 
nem találta. Gúnyája csupa rongy, bőre csupa seb, így 
érkezett Dávid a gyémánterdőbe. Ha suhant a szél, 
a gyémántgallyak zenélni kezdtek gyönyörű hangon. 
Ha csak egyetlen ágat letörnék, gazdag lehetnék, gon- 
dolta Dávid, de nekem az igazság kell. Az erdő szélén 
egy öreg apóka szólította meg: 


— Hát te fiacskám nem törsz magadnak gyémántot? 
Pedig gúnyádról ítélve szerencsét próbáló vándornak 
nézlek. 


— Nem kell nekem a gyémánt, apóka, én az igazságot 
keresem esztendők óta, s nem nyugszom addig, amíg 
meg nem találom. 

— Hm, hm — hümmögött az apóka — nagy dologba 
vágtad a fejszédet, bizony nagy dologba. Hanem, mert 
tiszta a szíved, mint a kristály, én mondom, szerencsével 
jársz. Mert tudd meg, az én bátyám az Igazság. Ott lakik 
túl a sárkányerdőn, túl a tűztengeren. Ő a segítségedre 
lesz, meglásd. De addig még sok veszély leselkedik rád, 
azért fogd ezt a két olajbogyót. A fehéret akkor nyeld le, 
amikor a sárkányerdőbe érsz, a pirosat pedig akkor, 
ha a tűztengeren kell átkelned. A fiú átvette a bogyókat, 
lajbija zsebébe rejtette, megköszönte a szíves segítséget 
és továbbindult. Ment, ment Dávid három nap, három 
éjszaka, míg csak a sárkányerdőbe nem ért. Olyat aztán 
még álmában se látott! Ameddig a szem ellát, hétfejű 
sárkány mindenütt. Kénköves láng csapott ki szájukból, 
hétmérföldre perzselt a levegő. Amikor megpillantották 
Dávidot, hatalmas fogaikat csattogtatták szikrázva, 
s rettentő üvöltés közepette rávetették magukat. Dávid 
ekkor hirtelen bekapta a fehér bogyót, s egyszeriben 
láthatatlanná vált. Hiába tekergették nyakukat a sárká- 
nyok, egymáson kívül senkit se láttak, Dávid meg vígan 

átbaktatott közöttük. Amikor már jó messzire járt, újra 
visszanyerte emberformáját. Virágos rét közepén találta 
magát, ahol egy mezítlábas kislány legeltette a nyáját. 
Sípján gyönyörű dalt fújt, megigézte Dávidot. 

— Jó napot, jó napot pásztorleány, be szép juhaid 
vannak, s be szépen szól a sípod. 

— Jó napot, vándorlegény, mi járatban vagy te erre- 
felé, ahol senki más emberfia? 


Elmondta neki Dávid, s szemét a leány kék szemén, 
liliomarcán feledte. Elpirult a leány, szemét lesütötte, 
s újra játszani kezdett édes szavú sípján. Dávid lelkét 
felkavarta a dal, úgy érezte mintha millió szál kötözné 
ide a lányhoz. De szívét parázsként perzselte a vágy, 
hogy az igazságot megkeresse. 


— Kedves jó pásztorleány, mondd meg nékem, merre 
van a tűztenger? 

— Arra — mutatott a lány a fűzfák irányába. — Halá- 
lodat keresed, a tűztengertől még soha senki se tért meg, 
édes bátyám is odaveszett — figyelmeztette a leány, 
a könnye rubintja ráhullott egy virágra. 

Leszakasztotta azt a virágot Dávid, gomblyukába 
tűzte és búcsút vett a lánytól. 


— Isten veled — mondotta a lány, s nézett szomorúan 
Dávid után, míg el nem nyelte a messzeség köde. 


Dávid nemsokára a tűztengerhez ért, amelynek se 
vége, se hossza. Forró bugyborékok törtek föl a mély- 
ből, az eget nyaldosták a hatalmas lángok. Bekapta hát 
a második bogyót Dávid, s belegázolt a tengerbe. Maga 
is csudálkozott rajta nagyon, hogy ép bőrrel ért a túlsó 
partra : haja szála se görbült. Kőhajításnyira a tengertől 
rozoga kunyhót pillantott meg. A kunyhó előtt üldögélt 
egy ősz, öreg apóka, szakálla földig ért, s hatalmas füst- 
felhőket eregetve pipázott. 

— Adjon isten szép jó napot, öregapám — köszön- 
tötte Dávid. 

— Adjonisten neked is, fiam. Ki vagy te, és mit akarsz 
tőlem, mondd bátran — biztatta a fiút az öreg. 


— Csillagszemű Dávid vagyok és téged kereslek, mert 
bizony nagy-nagy igazságtalanságok történnek a mi 
országunkban, a Kórófejű király birodalmában. Vess 
véget a zsarnokságnak, szolgáltass igazságot népemnek, 
ezt kérem én tőled öregapám, semmi egyebet! 


— Megkapod, fiam, amit kívánsz, mert szíved bátor 
és nemes. Itt ez.a nyírvessző, ezzel igazságot tehetsz 
minden sérelmetekért. S itt ez a hétmérföldest lépő bocs- 
kor, húzd a lábadra, tüstént ott lehetsz, ahol kívánsz. 


Nem is késlekedett Dávid, felhúzta a bocskort, s hipp- 
hopp, máris otthon termett. Fogta a nyírvesszőt és meg- 
állott a Kórófejű király színe előtt: 

— Hallod-e te, zsarnok király, takarodj innét, elég 
volt a gonoszságodból! 


— Poroszlók, poroszlók — ordított dühében a király 
— deresre rögvest e pimasz paraszttal, törjétek kerékbe, 
húzzátok karóba! 


Rohantak is a poroszlók nagy fegyvercsörtetve, hanem 
Dávid csak egyet suhintott a varázsvesszővel, tágultak 
azok hamar. Legelöl futott a hordóhasú király, utána 
cicomás pereputtya, egész háznépe, hadserege. Addig 
űzte őket Dávid, míg az utolsó is el nem hagyta az orszá- 
got. A király a nagy sietségben még a koronáját is 
elvesztette. Bolond Istók megtalálta, szalmával kibélelte 
s csibéket keltetett benne. A csibék felnőttek, s bizony 


mind aranytojást tojtak. Lett is az országban arany- 
tojása mindenkinek annyi, hogy nem tudták hova tenni. 


A király elmenekülésének hírére összesereglettek az 
emberek, éltették Dávidot, s hirtelenjében megválasz- 
tották királyuknak. Boldogságban, bőségben éltek ez- 
után az emberek, mert Dávid igazságos, jó királyuk 
volt: elintézte ügyes-bajos dolgaikat, igazságot szolgál- 
tatott, s jó tanácsokkal látta el őket. 


Hanem Dávid szomorú király volt. Mindig a kék- 
szemű pásztorleány járt az eszében, emlékétől pillanatra 
se szabadulhatott. Elővette hát a lány könnyével öntö- 
zött virágot és megcsókolta: csodák csodája, abban 
a szempillantásban megjelent a pásztorlány. 

— Parancsolj, felséges királyom, hívattál — sütötte 
le szemét a lány. 

Dávid levette fejéről a koronát, megfogta a lány kezét, 
haját megcsókolta és így szólt: 


— Légy a feleségem. 

A lány csak most vette észre, hogy a király nem más, 
mint az a vándorlegény, akinek megmutatta, merre van 
a tűztenger. 

— Hát te király vagy? — csodálkozott. 

— Bizony király, te pedig ezentúl a királyné. 

S csaptak is olyan lakodalmat, hogy még a legöregeb- 
bek is táncra kerekedtek. A násznép most is táncot rop 
ott, ha a lábuk el nem kopott! 


Balogh Béni 


A BASA FÁJA 


Duna-Tisza közi monda 

Nemcsak Kecskemét , hírös"? város az Alföldön, ha- 
nem Nagykőrös is, mivel itt sok híres-neves dolog meg- 
esett hajdanán. Ezek közül a legnevezetesebb a török 
világban történt. 

Köztudomású, hogy Nagykőrös , szultáni" város volt, 
és súlyos aranyakat fizetett a török császárnak, hogy 
védettséget élvezzen a rabló csapatokkal szemben. 
A török közemberek igyekeztek is elkerülni, ha éppen 
arra vetődtek. Nem így a török uraságok; a basák, 
a bégek s a különböző előkelőségek! Ők, ha tehették, 
a szultáni védettség ellenére is bementek Kőrösre holmi 
adóféleséget, sarcot behajtani a népen. Egy ilyen hará- 
csoló török úr volt Musztafa effendi is. 

Forró júliusi nap volt akkor, mikor a fényes ábrázatú 
padisah és kísérete a város határában lovagolt. Az uraság 
hirtelen nagyon megszomjazott, és kíséretéből kiválva 
bevágtatott egy közeli tanyába. 

A gémeskút a ház végében, a kert szélén volt, s éppen 
vizet húzott belőle egy piros arcú, helyre leányka. 

— Héj, te ebhitű gyaurok cifra rózsaszála! — kiáltott 
oda a basa dölyfösen, majd gúnyos, parancsoló hangon 
hozzátette: — Adj menten egy ital vizet! 

— Adjon neked a görcs, aki az oldaladba áll! — vágott 
vissza éles nyelvével a bátor leányzó. 

— No, csak sose hetvenkedj! Nem tudod te, kivel 
beszélsz! Én vagyok a szolnoki basa! 

— Hát puffadt hasúnak elég puffadt vagy! Ám nálatok 
mindenki effendinek, fényes ábrázatúnak meg tudja 
a rossznehéznyavalya, hogy minek tituláltatja magát! 
Ki tudna tirajtatok eligazodni!? 

De ekkorra már odaért a többi török is, akik közül 
nem egy leugrott lováról, hogy a nagyurat kiszolgálja 
egy ital vízzel. Amikor pedig a basa behöbölt egy fél- 
vödörrel, így szólt a leányhoz: 

— Ide figyelj, te csípős nyelvű fehérszemély. Többet 
beszélsz, mint kellene, de megtetszettél nekem! Meg- 
mondom hát: akár lány vagy, akár asszony, nemsokáig 
maradsz ezen a tanyán. Mához egy évre eljövök érted. 
Addig készülj föl! Nem akárki lehet egy basa meny- 
asszonya. Ám jól figyelmezz rám: szökésre ne is gondolj, 
mert akkor apád is, anyád is, testvéreid is rabságba 
jutnak. : 

Azzal a basa megsarkantyúzta lovát, és elvágtatott 
a város felé. 

Bizony megijedt a csípős nyelvű leányzó, mert most 
már látta, hogy csakugyan egy török basával állott szem- 
ben, akinek igen nagy a hatalma. Este, amikor az apja 
— aki juhász volt — hazahajtotta a nyájat, elmondta 
neki a történteket. 

— Haj, Rózsi lányom — csóválta a fejét. — Mondot- 
tam én már tenéked nem is egyszer, hogy ráfizetsz még 
erre a nagy fene bátorságodra! Sokszor figyelmeztette- 


lek: ha törököt látsz, bújj el! De te ehelyett még nyel- 
velsz is velük! 

— Igaz, igaz kedves édesapám, dehát ugyancsak el- 
öntött a méreg, mikor gúnyos-dölyfösen az ebhitű gyau- 
rok cifra rózsaszálának nevezett! 


Elgondolhatjuk, milyen nehéz napok következtek 
a juhászlányra és szüleire. Főtt, főtt a fejük ugyancsak, 
hogy mitévők legyenek? 


Egy alkalommal még a kőrösi hadnagyhoz is bemen- 
tek tanácsot kérni. Csinos, eszes deákember volt az, 
s nagyot nézett, mikor Rózsit meglátta. Sokkal szebb, 
mint hallottam, gondolta magában meglepetten. És, 
ne is mondjam, azon minutomban megtetszett neki 
a szép juhászleány. 


— Bizony, nem könnyű dolog a török basa eszén túl- 
járni — szólott elgondolkodva. — Arany kellene ide, 
aranypénz, mégpedig nem kevés! Akkor lemondana 
Rózsiról a basa! 


—. Aranypénz — nézett rá ámulva a juhász. — Hon- 
nan vegyek én kedves hadnagy uram? Én a kőrösi gaz- 
dák nyáját őrzöm, s bizony azok nem osztogatják szol- 
gálataimért az aranyakat! 


— Akkor csak a furfang segíthet! Majd kieszelek 
volamit. Szerencsére még van idő — jelentette ki hatá- 
rozottan a kőrösi hadnagy. 


Amikor pedig már csak egy hónap volt az egy év 
lejártáig, megjelent a kőrösi tanyán a basa szolgája. 

— No, leány, szedelőzködj! Indulunk, mert a basa 
látni kíván. 


—. Ohó, édes barátom, nem addig van az — fordult 
oda a juhász, a leány apja. Ha a gazdád csakugyan 
feleségnek akarja a lányomat, önmaga jöjjön érte, mi- 
felénk ez a szokás. 


Mit volt, mit tennie a basa szolgájának, üres kézzel, 
vagyis a leány nélkül tért vissza. 


Mérges lett először a basa, de aztán úgy határozott, 
hogy mégiscsak ő megy el a lányért, egyedül, minden 
feltűnés nélkül. 


Közben a juhászék újra felkeresték a kőrösi had- 
nagyot. A fiatal tiszt nagy tanácskozásba kezdett a ju- 
hásszal, s megbeszélték a , haditervet". 


Amaz emlékezetes napon már kora reggel az útszéli 
jegenyefákra másztak a juhászok, hogy figyeljék a basa 
érkezését, s majdan jeladással tudassák azt a leány 
apjával. 


Már dél felé közelgett az idő, amikor a figyelők nem 
kis ámulatára, díszes ruhában, minden kíséret nélkül 
lovagolt a tanya felé a basa. Hamarosan jelt is adtak 
a pásztorok egymásnak, amit a leány apja is meglátott. 


Nem messze a tanyához állott egy hatalmas kőrisfa. 
A juhász ez alatt ült, persze álruhában, öreg, rongyos 
koldusnak öltözve. Amikor a basa egészen közel ért 
hozzá, elkezdett szörnyen jajgatni. 


— Jaj, jaj, kedves uraság! Téged a dicső Allah küldött 
ide, hogy segíts rajtam! 

— Hát mi bajod tenéked, te szerencsétlen? 

— Jaj, jaj, rettenetes dolgot míveltek velem. Valami 
átkozott lator, hogy essen a pokol fenekére, elvette tőlem 
a mankómat, mert látod, hogy sánta vagyok s feldobta 
ennek a kőrisfának a tetejére! Jaj, ha Allah kedves néked 


s Mohamed az ő prófétája, akkor mássz fel érte, s hozd 
le nékem! 

— Méghogy én fára másszak? — szólott meglepetten 
a basa —, hiszen idős ember vagyok én már ahhoz! 


— Pedig fiatal s bátor férfinak látszol — hízelgett 
az álkoldus. 


A basa elmosolyodott, mivel örömmel hallotta a hí- 
zelgő szavakat. 


— No, jól van. Várj egy kicsit öreg. A fa alá megyek 
a lovammal, s a hátáról majd felmászom a fára! 


No, amint a basa mondotta, úgy is cselekedett, a lova 
hátáról felkapaszkodott a fára, s elkezdett azon mászni. 


Amikor pedig jó magasan járt, hogy a mankókat csak- 
nem elérte, felugrott ám a földről az álkoldus és fel- 
pattant a basa lovára. Majd a basa fegyvereit, kardját, 
lándzsáját is magához vette. 


— Nem koldus vagyok én, hanem a juhászlány apja! 
— kiáltott fel a fára a basának. 


Bizony ugyancsak elámult Musztafa effendi, majd 
furcsállva kérdezte : 


— Dehát mit kívánsz tőlem? 

— Mondj le azonnal a lányomról, különben a kardod 
által halsz meg, vagy éhen pusztulsz a fán! 

— De hát mi szeretjük egymást a lányoddal! — álszen- 
teskedett a basa. 

— Úgy szeret téged a lányom, mint kecske a kést! 


Adj írást arról, hogy lemondasz róla, s akkor a hajad 
szála sem görbül meg! 


— Node jóember, hogyan adjak írást, ha itt tartasz 
fogságban a fa tetején? 


— Várj csak türelemmel, majd intézkedem! — s azzal 
furulyájával éles hangon jelt adott. 


Alighogy elhangzott a tilinkószó, máris kivágtatott 
a tanyából három lovas. Az egyik a kőrösi hadnagy volt, 
a másik kettő esküdt a városi tanácsból., 

— No, basa uram, fáradjon le a fáról! — kiáltott fel 
hozzá a kőrösi hadnagy. 

—. Hát kegyelmed hogyan kerül ide? — csattant fel 
a basa, mert jól ismerte a hadnagyot. 

— A leendő apámuram, e juhászszámadó kért meg, 
hogy leendő feleségem, vagyis Rózsika, az eljegyzett 


menyasszonyom érdekében idejöjjek ! 


— Átkozott gyaur kutya! — tajtékzott a fán kuksoló 
basa. — Hogyan merészelted te az én választottamat 
eljegyezni? 

A választottat csakugyan te választottad, csakhogy 
a választott nem akar téged választani! 


— Ördög, pokol! Ezért még megfizettek! — aztán 
dühösen kezdett lemászni a fáról. Ám mérgében nem 
figyelt eléggé, s amikor az egyik vékony ágba kapaszko- 
dott, az bizony eltört, s őpotrohossága szépségesen 
a földre zuhant. Ám a hatalmas test a nagy magasságból 
oly szerencsétlenül esett, hogy menten nyakát szegte. 

— No, ez már nem fogja elvinni a kend leányát — 
mondotta megkönnyebbülten a kőrösi hadnagy. 


Aztán a basát még azon nap délutánján illő tisztes- 
séggel eltemették a nagy kőrisfa alá. Musztafa effendi 
azóta is ott pihen, s a kőrösi nép máig is a nagy kőrisfát 
a basa fájának nevezi. 

— Tudod Jancsi — fordult hozzám Nguyen —  -£ 
újév napján akkot is megtartottuk a tűzijátékot. , 
Igaz, hogy szerényebben, kevesebb rakéta vil- 
lant az este sötét egén, halkabb volt a nevetés az 
utcákon, aggódva figyeltük az eget, hogy azok 
nem jönnek e bombát szóró gépeikkel. De tűzi- 
játék volt! Az újévet megünnepeltük. 

Tudod, Jancsi, az életnek akkor is mennie kel- 
lett. Iskolába is jártunk, moziba is, délutánon- 
ként ugyanígy lógáztuk a lábunkat a tó fölött a 
kőmellvéden. Igaz, hogy félve kémleltük mindig 
az eget, aggódva hallgattuk a rádiót, s az iskola- 
udvaron óvóhely vátta a tanítás szüneteit. 

Tudod, Jancsi, az emberek ugyanúgy dolgoz- 
tak mint most. A gyárakban, a hivatalokban, 
a rizsföldeken, mindenütt. Csak nem tértek min- 


dennap haza valamennyien. Egyszer nem tért 
haza az én apám sem. 

De most már béke van, nézd Jancsi, hogy pat- 
tannak szét vidáman a piros, zöld, sárga petárdák 
az éjben, csilingelnek a kerékpárok csengői (köz- 
tük vannak, tudom, azok is melyeket a magyart 
úttörők küldtek 1970-ben). Az embereken új 
ruha, vidáman szaladgálnak már azok a kisgyere- 
kek is akik a győzelem után születtek, akik már 
nem ismerik a hábotút. 


Nguyen sok mindenről beszélt még ezen az 
estén. Vietnami utazásomon őt szerettem meg leg- 
jobban. Ő a barátom. Tőle tanultam ezt a verset 
is a tizenkét hónapról. Igazán újévre való. 

Ban Tai Doan 


(Ladányi Mihály fordítása) 


Gieng havában, tavasz kezdetén 
surrog a tét füve kaszánk alatt, 

a kevély fa döngve a völgybe hull, 
akár a gyarmatosítók feje. 


A. második hó a vetés hava, 

a gereblye a köves földbe tép, 

s a kovácsműhely tűzhelyén kemény 
golyóvá eddzük a fényes vasat. 


A hatmadik hónapból lepke száll 
a dombokra, hol a lányok figyelik, 
hogy menekülnek seregünk elől 
nyugati ellenségeink. 


Negyedik hónapra itt a nyár, 

rizst ültetünk, hátunkon só csorog, 
sietni kell, az idő elpereg, 

akár tenyérből a homokszemek, 


s jön az ötödik és a hatodik, 
a fölzsendülő vetések hava. 
Ellenségünket jól elcsépeli, 
nem éhezik idén a hadsereg. 


A hetedik hónapban felzörög 

az érett kukotica levele. 

Nem éri el még, csak kerülgeti 
a falvakat, mint ellenség, az ősz. 


A nyolcadik hónap a rozsdaszín 
kalász hava, satlót, kaszát fenünk, 
a faluban tanácsot ül a nép 

s elözönli az étett földeket. 


S midőn kilencedik újhold jön a 
kaszálók és a rizsmezők fölé, 

a sok család versengve tölti meg 
a föld kincsével a hombárokat. 


S ahogy ez az esztendő véget ér, 

együtt mondjuk: jó volt az év megint — 
vetejtékünktől folyó öntne ki, 
akatatunk napot petzselne meg. 


Görög Júlia rajza 


A MAKACS SÁRKÁNY 


ÉS A BUZGÓ FAKANÁLSZAKÁCS 


Régi és újabb hagyományok a galgamácsai iskolában 


CT algunácsa valóságos sziget a környező dombok és 
falvak tengerében. Más, mint a többi község. Ugyan- 
olyan gyorsan fejlődik, de mintha jobban őrizné hagyo- 
mányait. Világhírűvé vált csoportja — Vankóné Dudás 
Juli népművész vezetésével — már negyven éve terjeszti 
Galgamácsa dalait, mondókáit, táncait. Gyerekek, szü- 
lők, nagyszülők lépnek fel, hol külön, külön, hol közö- 
sen a népi játékokban. Próbáikat a kultúrotthonban 
vagy az iskolában tartják. 


A legkisebb kisdobosok közül, a második osztályból 
hárman járnak a nagyokkal rendszeresen. Takács 
Ibolya, akinek édesanyja is sokáig szerepelt a híres cso- 
portban, sőt éppen nagymamája Dudás Juli néni, a cso- 
port lelke. Mayer Zoli és Tóth Erzsi is Ibolyával tart 
mindig, akár próbára, akár szereplésre kerül a sor. 

A nagyobbakkal, a negyedikesekkel — akik szintén 
lelkesen szerepelnek — a próbákon már nem könnyű. 
Csonka Pisti mesélte el mosolyogva és pironkodva, hogy 
őt egyszer, bizony el is zavarta haza Juli néni. Úgy esett 
a dolog, hogy Juli néni házába hívta próbára a gyerek- 
csoportot. Közben vendégei érkeztek, a fiúk meg a rájuk 
szakadt szabad időben feldúlták az udvart, mint nyulak 
a káposztáskertet. Juli néni, persze, később megbocsá- 
tott. 

Amikor ott jártunk, épp Tápiószecsőre hívták meg 
a társaságot. A próbán csak úgy zengett az iskola folyo- 
sója a jótorkúak dalától: , Itt ül egy kis kosárba? 

Királynénak leánya, 
Dun, dun, dunája, 
Leszek a babája, eszemadta." 

Az iskolába mindenki örömmel megy, még ha véletle- 
nül tanuló, akkor is. Mivel az iskola vadonatúj és gyö- 
nyörű. Megszűnt Galgamácsán a kétműszakos tanítás. 
Tágas, világos termekben kétszáznegyvenen tanulhatnak 
egyszerre. Az új iskolának már csapatotthonra, könyv- 
tárra, olvasóteremre is tellett. 


H. van csapatotthon, és, természetesen, csapat, bizto- 
san kellemes a csapatélet is? — fordultunk a Hunyadi 
János úttörőcsapat kisdobosvezetőjéhez, Kukely István- 
néhoz. 

— Csapatunkban is kialakultak már a hagyományok, 
ha nem is olyan mély gyökerűek, mint a falu népi ha- 
gyományai. 

A kisdobosvezető elmesélte, hogy az úttörőmozgalmi 
közelmúltból épp a népi hagyományok gyűjtése közben 

került elő sok minden. Jelvények, úttörőigazolványok, 
levelek, emléklapok. A csapatotthonban bárki megnéz- 
heti, melyik anyuka vagy apuka volt tagja az egykori 
pajtáscsaládnak, ki volt példás úttörő egy nemzedékkel 
korábban a faluban. 

A mostani csapat úttörői a társadalmi munkájukért 
kapott pénz egy részét mindig a kisdobosoknak ajánlják 
fel. Ebből kirándulhatnak a rajok. Az is hagyomány, 
hogy az úttörőév elején közös akadályversenyt rendez 
az egész csapat. 

Az elsősöket, a leendő kisdobosokat a negyedikesek 
egyszer egy évben találkozóra hívják a Szilvás-hegyre. 
A Szilvás-hegy a falu szomszédságában emelkedik, és 
valóban a rajta termő sok szilváról kapta a nevét. A he- 
gyen a gyerekek együtt énekelnek, és itt ajándékozzák 
meg a nagyok a kicsiket. Legutóbb egy hatalmas sár- 
kányt készítettek nekik, de, úgy látszik, egy szamár lelkét 
építették bele nagy igyekezetükben, mert a sárkány 
a döntő pillanatban megmakacsolta magát. Nem akart 
repülni. De azért nagyon szép sárkány volt. A nótafa 
azonban mindig üzemképes. Törzse valóban fa, gipsszel 
körültapasztva, ágai pedig szalagok. Minden szalagon 
egy-egy úttörődalt lobogtat a szél. 


ládázána sőt, faluszerte emlegetik a következő kis 
félreértést : 

Az elsősök a szilvás-hegyi túra előtti napon a tanító 
nénitől jelvényt kaptak. Mindenki egyet. Hozzá pedig 
egy eldugott levélben rejtjeles üzenetet. A kicsik izga- 
tottan keresgéltek az osztályban és rá is bukkantak 
a levélre. S ha rábukkantak, megfejteniük már gyerek- 
játék volt az üzenetet — legalábbis ők úgy vélték. Így 
aztán a nagy szilvás-hegyi kirándulásra büszkén és bol- 
dogan indult el a társaság: minden elsős hátán egy-egy 
jelvénnyel. A rejtjeles üzenetből idézünk : , A jelvényeket 
a hátokra-ru tűzzétek fel!" Ezért aztán hiába mondták 
otthon az anyukák, amikor csemetéiket útnak indították 
a kirándulásra, hogy a jelvényt a ruhára szokták tűzni. 
Minden elsős a hátán viselte, mert ők így értették izga- 
tottságukban a levél idézett részletét. Volt aztán kacagás, 
amikor kiderült a félreértés. Pörögtek, egymást forgat- 
ták, mire a jelvények helyükre kerültek. De a nap felejt- 
hetetlen maradt, tévedésével együtt. 

Rajzversenyt is rendszeresen rendeznek a kisdobosok- 
nak. 


Lágábái térna : . Meseországban jártunk, és Milyen- 


nek képzelem a jövőt? Jobbnál jobb ötletek kerültek 
papírra. 

A gyerekek elmondták, hogy a kisdobosvezető néni 
gyűjti a gyerekrajzokat. 

— Mulatságos és megható ajándék a búcsúzó nyolca- 
dikosoknak — teszi hozzá a tanító néni. — A gyerekek 
látják, hogyan szemlélték a világot 6—8 éves korukban, 
és mennyit ügyesedtek nyolc esztendő alatt évről évre. 


Büszkén emlegetik a gyerekek azt is, hogy Somogyi 
István festőművészt — aki régen a községben lakott — 
ők hódították vissza Galgamácsának. Felkeresték, meg- 


ismerkedtek életével, munkásságával és szoros barátsá- 
got kötöttek vele. A mester most a művelődési ház igaz- 
gatója és újra otthona Galgamácsa is. 

A kisdobosoknak szoros kapcsolatuk szövődött a 
Bartók Gyermekszínházzal, a Szovjet Kultúra Házával 
sőt a Nemzeti Múzeummal is. Arról nem beszélve, hogy 
egymással, a falu népével, a helyi termelőszövetkezettel 
egyenesen elválaszthatatlanul élnek együtt. És, nyugod- 
tan mondhatjuk: , Együtt-egymásért". A járási kultu- 
rális seregszemlén tavaly előtt második, tavaly első helye- 
zést értek el Galgamácsa kisdobosai, falubeli dalok elő- 
adásával. 

Az idén is szorgalmasan készülnek : úgy tervezik, saját 
készítésű bábokkal állnak majd dobogóra. Milyen mű- 
sorral, ez egyelőre titok. Remélik, sikerül úgy, mint 
a Nagy Októberi Szocialista Forradalom megünneplése, 
amely ott jártunkkor még szintén csak terv volt. Szán- 
dékuk szerint egy kis faluba küldenek rajzokat, ajándé- 
kokat hírmondóul és üdvözlésképpen. Levelet is fogal- 
maztak választott testvérfalujuknak. S mire ez az írás 
megjelenik, tán válasz is érkezik a bemutatkozó sorokra. 

Az egy család — egy őrs mozgalom is fellendülőben 
van, különösen az őszi főzőverseny óta. Azon a bizonyos 
kisdobosversenyen a jutalom , csak" egy fakanálszakács 
volt, de a legjobb szakács és kukta címre, úgy látszik, 
minden őrsben igényt tartanak, mert a , kihelyezett" 
őrsi foglalkozásokon egy-egy anyuka irányításával suty- 
tyomban gyakorolnak. S 

A szülők nemcsak otthonukban fogadják az őrsöket. 

Elviszik őket kirándulni, focizni, vagy éppen moziba, 
múzeumba, ha az őrs úgy kívánja. Egyik törzshelyük 
Váckisújfalu halastavának környéke. 

A munka végét is megfogják a kisdobosok. Öröm volt 
nézni az új iskola környékének megszépülését. A gyere- 
kek elhordták a téglákat, kiirtották a gazt. Majd hozzá- 
fogtak a hulladékgyűjtéshez. A hulladék-kereset kis ré- 
szét jutalmazásra költötték, nagyobb részét pedig a 
CIMEA alapjára fizették be. Ezzel is a nemzetközi gyer- 
mekszervezet közelgő évfordulóját köszöntötték. 


A mácsai ember sohasem tölti tétlenül egyetlen percét 
sem — hallottuk többször is a faluban és a falumúzeum- 
ban is, amely gyűjteményében és Vankóné Dudás Juli 
képein a község múltját őrzi. A mondás a gyerekekre is 
érvényes. Ebben is követik szüleiket s a hagyomá- 
nyokat. 


Józsa Teréz 8 


Hull az ég millió pelyhe, 
tündérek táncolnak benne, 

a hó már billió méter, 
dombokig, hegyekig ér fel. . . 


Óriás leszek én holnap, 
indulok tengernyi hónak, 
illatos szénácskát győzzek 
vinni dámszarvasnak, őznek. 


Ám ha kicsi leszek újra, 

s kabátom jeges szél fújja, 
bebújok anyám ölébe, 
onnan lesek ki a télre. . . 

AT LETE EE LETTEL TE TETT LÉT E KE ET NEE EL ELT bő 


Úttörőbarátság. Ezt a címet viseli egy rajzpályázat Fejér megyében, 
melyet a megyei úttörőelnökség hirdetett meg a helyi úttörőcsapatok szá- 
mára. Úgy gondolták, ezzel is köszöntik a CIMEA 20. évfordulóját. Pályázza- 
tok ti is, ha kedvet éreztek hozzá! Előbb az őrsben, majd a rajban, végül 


a csapatban dönthetnétek el, melyik kisdobos rajza sikerült legjobban. 


Óvoda — papírból. Igen, a papír is hozzájárulhat egy óvoda felépüléséhez. 
Igaz, nem közvetlenül, hanem úgy, ahogy a hatvani III. számú Állami Iskola 
kisdobosai és úttörői cselekedtek. Összegyűjtöttek 9200 forint értékű 
hulladékpapírt, és a pénzt felajánlották a tanácsnak, bölcsődék és óvodák 
építésére. Az idén is ez a szándékuk. Gratulálunk a remek munkához. 
Kívánjuk, hogy az idén is sikerüljön a lelkesen indult akció. 


Tábor Petőházán. Nyárra már lesz úttörőtábora a soproni járás kis- 
dobosainak és úttörőinek is. A járás társadalmi szervezetei, üzemei fogtak 
össze ezúttal a gyerekek érdekében. Már csak egy fél tanév, és a Petőházán 
táborozók örömmel mondhatják: , Hurrá, nyaralunk!" 


Új úttörőház. Most már bizonyára igazi otthon és nem szokatlan újdonság 
a szolnoki Tisza Antal Úttörőház Szolnok megye kisdobosainak és úttörőinek. 
Mert az ősszel, az ünnepélyes megnyitón még nem tudták igazán a gyerekek, 
mit is kaptak, mennyivel gazdagodtak a kapunyitás által. 


Úttörőbusz. Az úttörővasútról, ugye, mindenki hallott? S lám, már 
úttörőbusz is van, legalábbis Hímesházán. A Volán pécsi, 12. sz. Vállalata 
ajándékozta a hímesházi általános iskola pajtásainak. 


Kinőtték a házat. Igen, valóban kinőtték Pécsett a kisdobosok és úttörők 
a Szabó István úttörőházat, éppen úgy, ahogy ruháikat növik ki időről időre. 
Tizenhatezer gyerek válogat ugyanis a huszonötféle szakkör kínálta elfoglalt- 
ságok között. Nemcsak a ház, de az udvar is kicsi. A játékból, tanulásból 
azonban nem lehet kinőni, sőt, megunni sem lehet. Ezt bizonyítja az is, hogy 
Domján István üzemmérnök még úttörő korában a rádióépítő szakkör tagja- 
ként kezdett bejárni a házba, s most is rendszeresen megjelenik. Csak most 
éppen rádióamatőr szakkört vezet mintegy negyven kisdobosnak és úttörő- 
nek. A kisdobosok közt Pécsett többen elhatározták, hogy követik a szakkör- 
vezető példáját. Érzik, tudják, hogy nem csupán azért, mert , sok jó ember 
kis helyen is elfér". 


Tanács a melléklet elkészítéséhez. A papagájt a szaggatott vonal szerint 
összehajtjuk s a fejebúbjánál és farka végeinél összeragasztjuk. Az A jelzésű 
kis lapocskát összesodorjuk úgy, hogy egy kicsit bővebb legyen a hurka- 
pálcánál, amire majd ráhúzzuk, hogy pörögni tudjon rajta. Ezt a kis csövet 
húzzuk át a papagáj lábán, s a pontok mentén ragasszuk oda. 

Most vágjátok ki a kalitka lila hintáját és az akasztó fehér köröcskéit. 
A C jelű sárga lapocskánál hajtogassátok meg, ennek kivételével a hinta 
összeragasztható. A hurkapálcát a szabadon hagyott C ponton dugjátok át, 
húzzátok rá az AB csövet a papagájjal és dugjátok be a másik oldal C pontján. i 

A papagáj a tengelyen szabadon tologatható és pörgethető, de hogy 
a hurkapálca ki ne csússzon, a két végén (a sárga mezőben) kenjétek be 
ragasztóval. 


KSE Biztos 


. KARÁN et vagyin Paprika e Pocak Nyornozb- 
tnykányul a Közltbe. raz mégymentinte ia fed 


Marék Veronika munkája 


Legkedvesebb levelem január- 
ban. , Kedves Ür Kata! Most a csalá- 
domról írok neked. Édesanyám har- 
minckét éves. Nem jár dolgozni, itt- 


hon tevékenykedik szorgalmasan. 
Édesapám a sajószentpéteri üveggyár- 
ban dolgozik. Hárman vagyunk test- 
vérek. Mindenki lány, aminek én na- 
gyon örülök. A nagyobbik húgom Ju- 
dit, másodikos. Nagyon szépen olvas. 
A kisebbik húgom Hajnalka. Öt hóna- 
pos. Olyan aranyos, hogy le se tudom 
írni. Mindig nevet, főleg ha felveszem 
és táncolok vele. De ha tanulok, el- 
játszik a sajtosdobozzal. Ilyenkor gő- 
gicsél. Azt mondja leginkább, hogy 
she!". Semmi különöset nem tudok 

írni a családomról. Csak nagyon sze- 
retem őket így ahogy vannak. Üdvö- 
zöl Tóth Ágnes, 3794 Boldva, Rá- 
kóczi út 1/a." 


Levélvárta. Igen sok levél érke- 
zett a legutóbb azzal a kéréssel, hogy 
szovjet pajtással szeretne levelezni az 
írója. Majdnem mind negyedikes kis- 
dobos, aki a nyelvtanulásra akar így 
felkészülni. Megdicsérem őket ezért 
a szándékért, és közlöm itt a címü- 
ket. A Szovjetunióba eljut a Kisdo- 
bos, biztosan akad levelezőpajtásuk. 
Tehát levelet vár: Horváth Zita, 9023 
Győr, Szövő u. 25; Veres Hajnalka 
1172 Budapest, Szikra u. 15; Kovács 


Kati 8060 Mór, Úttörő út 8; Pordán 
Emőke 8956 Páka, Táncsics út 27; 
Marosán Erika 6500 Baja, Attila u. 24; 
Okányi Katalin (orosz-szakkörbe jár) 
5530 Vésztő, Madách u. 22; Kormos 
Ildikó (citerázni szeret!) 5091 Tószeg, 
Ady Endre út 35; Cserén Andrea és 
Edina (testvérek, szívesen levelezné- 
nek testvérekkel) 6720 Szeged, Bajcsy- 
Zsilinszky u. 28; Matyi Ildikó (és két 
barátnője, három barátnő levelét 
várja) 4220 Hajdúböszörmény, Mes- 
ter u. 4. 

Hanem kedves levelezni-vágyó-ba- 
rátaim! Ne terjesszétek külföldön a 
magyar helyesírási hibákat, jó? A fen- 
tiek közül az egyik igen tisztelt azt 
írja, hogy ugye ,tejjesited" a kíván- 
ságom, a másik meg azt kérdi, hogy 
,tucc-e" segíteni... Hát én teljesí- 
tettem a kívánságát, meg tudok is 
segíteni: közlöm a címüket. De ne- 
kem is van kívánságom, és ezt ők 
tudják teljesíteni: több gyakorlással, 
nagyobb figyelemmel javítsanak a he- 
lyesírásukon! 

A Szovjetunióból négy levelet kap- 
tam mostanában, magyar levelező 
társat kérnek a feladók. Kettő közü- 
lük magyar nyelven írt: Gandali Mag- 
di és Szücs Erika. Címük ugyanaz: 
Szovjetunió, Kárpátalja, 295500 Bá- 
tyu. Nekik egyszerű lesz válaszolno- 
tok. Hanem a másik két levél orosz 
nyelven íródott, gondolom, a feladók 
nemigen tudnak magyarul. Mert szü- 
lővárosuk — így mutatják be — az 
Angara folyó partján fekszik, Szibé- 
riában. És onnan, messziről, magyar 
gyerekek levelét kéri két kislány: 
Pektuszova Marina, 665.709 Bratszk- 
9. Primorszkaja u. 45. és Kutinszka 
Lena 665.709 Bratszk-9. Makarenko 
u.6/22. Gyürkőzzetek neki gyerekek! 
Lehet segítséget kérni az oroszul tu- 
dó úttörőktől, lehet néhány egyszerű 
mondatot . összeállítani (például a 
szakkörös Okányi Kati biztosan ezt 
a megoldást választja!). És lehet szö- 
veg nélkül is küldeni egy-egy szép 
képeslapot, csak a neveteket, címe- 
teket írjátok rá. A két szibériai kis- 
lány biztosan megérti szavak nélkül 
is a barátkozó szándékot. Akinek 
sikerül kapcsolatot teremteni Lená- 
val és Marinával, írja meg nekem is! 

Mert a nagy hazai és nemzetközi 
levelezésben én néha hoppon mara- 
dok. Nyéki Emőke barátnőm írt 
ugyan nekem is (címe: 2541 Lábat- 
lan, Zalka Máté tér 5.); elsorolja ki- 
mindenkivel levelez. Aztán közli, 
most már fáradt a keze, nekem nem 
is ír hosszabban. Ha kipihente ma- 
gát — ő és a többiek —, gondoljanak 
a türelmesen várakozó 


Űr Katára 


Nemcsak te fáradsz ki a játékban, 
hanem babáid és kedvenc állataid is. 
Hogy kipihenhessék magukat, ké- 
szíts nekik fekhelyeket. Egy kemény- 
fogantyús pévécé zacskó (1.) két szé- 
lét vágd le — a rajzon szaggatott 
vonal mutatja, hogy hol, s máris kész 
a függőágy. Éppen csak a felfüggesz- 
téshez való zsinórokat kell a fo- 
gantyúkhoz csomóznod (2.), s azok 
fülét kilincsre, szegre, vagy mint a 
rajz mutatja szekrényre, polcfalra 
nyomható tapadókorongra akaszta- 
nod. A macit, babát bátran ráfektet- 
heted most már (3.), s meg is hintáz- 
tathatod. Műanyag krumpliszacskó- 
ból is vághatsz függőágynak valót (4.), 
kisebb babáknak ez megfelelőbb. A 
felfüggesztő zsinórokat a lyukakon 
átfűzött hurkapálca végeire kötözd. 

Hintaszékhez keríts egy kerek saj- 
tos dobozt, vedd le a címkéjét (5.) és 
ragaszd a fedelét az alsó részhez. 
Hogy a ragasztás jól tartson, szára- 
dásig tekerd körül jó néhányszor 
zsineggel. Ezután pontosan a köze- 
pén keresztül vágd két fél-korong 
alakú részre, majd a vágás vonalától 
1 centiméternyire rajzolt vonalak 
mentén hajlítsd meg a kartont. A 
féldobozt a 6. ábránk mutatja, a hajlí- 
tás vonalát szaggatottan rajzoltuk 
meg. Vastag kartonból vágj 23 cm 

. hosszú és 7 cm széles téglalapot, s 
azt végeitől 6—6 centiméternyire 
törd meg (7.). Ez lesz a hintaszék 
felső része, ehhez kell a két féldobozt 
alulról felragasztanod. A ragasztásra 
szánt, s rajzunkon pontozással meg- 
jelölt csíkokat vagy egymás felé haj- 
lítsd be, vagy mindkettőt azonos 
irányban. Akár így, akár úgy, alapo- 
san ragaszd a féldobozokat a helyük- 
re, majd száradás után kifestéssel, 
vagy színes papírborítással díszítsd 
ki a hintaszéket (8.).Borításhoz előbb 
pontosan szabd ki a téglalap, illetve 
körszelet formájú színes papírdara- 
bokat, a hátukat — újságpapírra he- 
lyezve — vékonyan kend be ragasz- 
tóval, illeszd a helyükre, majd simít- 
gatással tüntesd el rajtuk a ráncokat. 
Más színű pöttyök vagy virágocskák 
felragasztásával mintás , huzata" lesz 
a hintaszéknek. 

Keresztrejtvény 


Vízszintes: 1. Könyörög. 4. Nevetés. 8. Lovagol. 10. 
Jó dolga van, jól megy a ..... 11. Régi férfinév. 12. 
Száraz fű teszi, ha fúj a szél. 14. Bogár eleje. 15. Ige- 
kötő. 16. Földet forgat. 17. Nem fel. 18. Jókívánság. 
22. Tégla anyaga. 23. Élő szervezet alkotóeleme. 24. 
BÓ. 25. Összetört gép. 28. Körte vége. 29. Télen 
ilyen a világ. 


Olvasd el a piros sort 


Függőleges: 1. Meggondolt. 2. Lánynév. 3. Rag. 5. 
Névelővel az arc része. 6. Téli jelenség. 7. Margó 
közepe. 8. Zászló. 9. Falba verik. 13. Szám. 15. Csomóz. 
17. Ferde. 18. Kisgyerek. 19. Madár. 20. Házak szegé- 
lyezik. 21. Költemény. 26. NM. 27. SR. 

Beküldendő a keresztrejtvényből a vízszintes 18., 
függőleges 6. 


a KA, Írjátok be a válaszokat a kérdésekre a vízszintes 
9 í 0 1 Íí y 12 1 3 sorokba és olvassátok össze a piros függőleges sor 

